19. ΑΠΟΦΑΣΙΣ ΥΠΟΥΡΓΩΝ ΕΣΩΤΕΡΙΚΩΝ ΟΙΚΟΝΟΜΙΚΩΝ ΚΑΙ ΥΓΙΕΙΝΗΣ Αριθ. 76390 της 31 Οκτ. /17 Νοεμ. 1964 (ΦΕΚ Β΄ 519) Περί καθορισμού κατωτάτων ορίων αμοιβής ιατρών του Κλάδου Ασφαλίσεως κατά της Ασθενείας Δημοτικών και Κοινοτικών Υπαλλήλων. Έχοντες υπ’ όψιν: α) Την παρ. 4 του άρθρ. 1 του Ν.Δ. 3623/1956 «περί καθορισμού των κατωτάτων ορίων ιατρικής αμοιβής και συνθηκών εργασίας των ιατρών». β) Τας διατάξεις του από 23.12.1957/1.2.1958 Β.Δ/τος «περί κανονισμού αμοιβών ιατρικών επισκέψεων και πράξεων και ιατροδικαστικών υπηρεσιών» (Εφημ. Κυβερνήσεως τεύχος Α΄ αριθ. φύλλου 15/1958), αποφασίζομεν: 1.Ορίζομεν από 1ης Ιουν. 1964 τα κατώτατα όρια αμοιβής των μη εμμίσθων ιατρών των παρεχόντων τας υπηρεσίας των κατ’ επίσκεψιν, πράξιν ή περίπτωσιν εις τους ησφαλισμένους του Κλάδου Ασφαλίσεως κατά της ασθενείας Δημοτικών και Κοινοτικών Υπαλλήλων και των παραρτημάτων αυτού εις δραχ. 50 δι’ εκάστην επίσκεψιν εν τω οίκω του ιατρού και εις δραχ. 80 δι’ εκάστην επίσκεψιν εν τω οίκω του ασθενούς. 2.Δια τας περιοχάς της τέως Διοικήσεως Πρωτευούσης και τέως Δήμου Θεσσαλονίκης τα κατώτατα όρια ορίζονται δια το από 1ης Ιουν. 1964 μέχρι 31 Μαΐου 1965 χρονικόν διάστημα αντιστοίχως εις δραχ. 45 και 70, εξαιρέσει της πρώτης επισκέψεως προς ιατρούς νευρολόγους, καρδιολόγους και οφθαλμολόγους εν τω ιατρείω του ιατρού ή κατ’ οίκον του ασθενούς δι’ ην καταβάλλονται αι εν παρ. 1 αμοιβαί από της 1ης Ιουν. 1964. Ως πρώτη επίσκεψις προς τους ιατρούς των ως άνω ειδικοτήτων λογίζεται η πραγματοποιουμένη μετά παρέλευσιν μηνός από της προηγουμένης. 3.Αι εν παρ. 1 οριζόμεναι αμοιβαί ισχύουν από 1ης Ιουν. 1965 και δια τας περιοχάς της τέως Διοικήσεως Πρωτευούσης και του τέως Δήμου Θεσσαλονίκης. 4.Αι υπό των κεφαλαίων ΙΙ Ακτινολογία, VIII Καρδιολογία και Χ Εργαστηριακαί του από 23.12.1957/1.2.1958 Β.Δ/τος προβλεπόμεναι αμοιβαί της πρώτης και μικροτέρας στήλης ισχύουν από 1ης Ιουν. 1964 δι’ άπασαν την χώραν, εξαιρέσει των περιοχών της τέως Διοικήσεως Πρωτευούσης και του τέως Δήμου Θεσσαλονίκης. 5.Δια τας περιοχάς της τέως Διοικήσεως Πρωτευούσης και του τέως Δήμου Θεσσαλονίκης, αι εν παρ. 4 οριζόμεναι αμοιβαί της πρώτης και μικροτέρας στήλης του ως ανωτέρω Β.Δ/τος ορίζονται από της αυτής ημερομηνίας μειωμέναι κατά ποσοστόν 25% πλην των α) γενικής εξετάσεως ούρων, β) γενικής εξετάσεως αίματος, γ) εξετάσεως αίματος δι’ αρίθμησιν λευκών και τύπου αυτών, δι’ αρίθμησιν ερυθρών και αιμοσφαιρίνης, δια ταχύτητα καθιζήσεως ερυθρών αιμοσφαιρίων, δια χρόνον ροής και πήξεως και δ) δια προσδιορισμόν ουρίας και σακχάρου αίματος δια χρόνον προθρομβίνης ή TEST ηπαρίνης ε) δια προσδιορισμόν εις το αίμα χολερυθρίνης και χοληστερίνης, ζ) ηπατικάς δοκιμασίας ορρού αίματος εν γένει και η) εξετάσεις κοπράνων εν γένει, δι’ ας θέλουσιν ισχύσει αι υπό της 676 34.Ζ.ε.18 Ιατρικές Αμοιβές Ιατρικές Αμοιβές 34.Ζ.ε.19-20 πρώτης και μικροτέρας στήλης του ως άνω Β.Δ/τος προβλεπόμεναι αμοιβαί, μειωμέναι κατά ποσοστόν 50%. Η παρούσα δημοσιευθήτω δια της Εφημερίδος της Κυβερνήσεως. Δια της υπ’ αριθ. Γ3/11072 δις της 27 Ιαν. /13 Φεβρ. 1975 (ΦΕΚ Β΄ 168) αποφ. Υπ. Οικον. και Κοινων. Υπηρεσιών, ανεκλήθη η ανωτέρω απόφασις καθ’ ο μέρος αφορά εις τον καθορισμόν των αμοιβών των εργαστηριακών εξετάσεων, βάσει της παρ. 4 του άρθρ. 1 Ν.Δ. 3623/ 1956 (ανωτ. αριθ. 5). Ωρίσθη όπως εφ’ εξής προκειμένου περί των εξετάσεων τούτων, ισχύουν αι καθοριζόμεναι δια του Β.Δ/τος της 23 Δεκ. 1957/1 Φεβρ. 1958 (κατωτ. σελ. 581), ως συνεπληρώθη δια του Β.Δ. 315/1974 (κατωτ. σελ. 596,03) αμοιβαί εργαστηριακών εξετάσεων των Υπαλλήλων του Κλάδου Ασφαλίσεως κατά της Ασθενείας Δημοτικών και Κοινοτικών Υπαλλήλων.

[Source: greek_legal_code_raptarchis | Tokens: 3193]